Държавен вестник, бр. 91, 2012 г., стр. 7

БРОЙ  91	
Д Ъ Р Ж А В Е Н  В Е С Т Н И К 	
СТР.  7  
2. Договаряне на търговските изисквания, 
ветеринарните и фитосанитарните сертификати 
и сертификатите за храни от неживотински 
произход, фуражи, предмети и материали в 
контакт с храни и други, издавани от двете 
страни.
3. Сътрудничество в областта на хидроме­
лиорациите.
4. Трансфер на български технологии в об­
ластта на подобряването на породите животни, 
изкуствено осеменяване и трансфер на ембриони 
към палестинската страна. Обмен на генетични 
ресурси, който да се извършва съгласно Спора­
зумението за свързаните с търговията аспекти 
на правата върху интелектуална собственост 
(TRIPS) и съгласно международните стандарти, 
които се отнасят за ветеринарните мерки и 
мерките за растителна защита, включително и 
Споразумението за санитарни и фитосанитарни 
мерки (SРS).
5. Сътрудничество в областта на тъканните 
култури и биотехнологиите.
6. Сътрудничество в областта на изгражда­
нето на капацитета на експерти.
7. Сътрудничество в областта на оценката 
на качеството на продукцията и трансфер на 
експертни знания и технологии към палестин­
ската страна.
8. Сътрудничество в областта на производ­
ството, съхранението и търговията със суровини, 
храни и други продукти и фуражи, включително 
обмен на експерти.
9. Обмен на лабораторни практики, методи 
и специалисти в областите по здравеопазване 
на животните, безопасността на храните и 
фуражите.
10. Трансфер на експертни знания и техно­
логии в областта на аквакултурите.
11. Сътрудничество и трансфер на техноло­
гии в областта на земеделската механизация 
и следжътвените техники.
12. Насърчаване на двустранната търговия 
със селскостопански стоки между Република 
България и Палестинската власт.
13. Сътрудничество в областта на борбата с 
почвената ерозия и ограничаването на неблаго­
приятното въздействие на ерозионните процеси 
и на обезлесяването в горските територии, 
включително чрез предоставяне на добри прак­
тики от българската страна при развитието на 
контейнерно производство на дървесни видове, 
подходящи за почвено-климатичните условия 
в Палестинските територии.
Член 2
Българската и палестинската страна ще се 
договарят за форми на подходящо финансиране 
за всеки конкретен случай.
Член 3
Този Протокол влиза в сила от датата на 
неговото подписване и остава в сила, докато 
една от договарящите се страни писмено не 
уведоми другата договаряща се страна за же­
ланието си да го прекрати.
Подписан в Рамалла на 24 октомври 2012 г. 
в два оригинални екземпляра, всеки от които на 
български, арабски и английски език. В случай 
на различия в тълкуването на този Протокол за 
меродавен ще се счита текстът на английски език.
За Министерството на 	
За Министерството на
земеделието и храните	
земеделието 
на Република България:	 на Палестинската власт:
Николай Младенов,	
Исмаил Дуейк,
министър на	
министър на
външните работи	
земеделието
10526
Наредба за изменение и допълнение на Наредба 
№ 32 от 2006 г. за окачествяване, съхраняване 
и предлагане на пазара на месо и черен дроб 
от домашни птици (обн., ДВ, бр. 29 от 2006 г.; 
попр., бр. 30 от 2006 г.; изм. и доп., бр. 60 от 
2010 г., бр. 40 и бр. 52 от 2011 г.)
§ 1. В чл. 1, ал. 2 думите „или на“ и „такива“ 
се заличават.
§ 2. В чл. 2 се правят следните изменения 
и допълнения:
1. Точка 2 се изменя така: 
„2. разфасовки, заготовки и продукти от птиче 
месо от домашни птици“.
2. Създават се т. 4 и 5: 
„4. методи на лабораторно изпитване за съ­
държание на вода в птичи трупове, разфасовки, 
заготовки и продукти от птиче месо от домашни 
птици;
5. птичи трупове, разфасовки, заготовки и 
продукти от птиче месо от домашни птици, про­
изведени и предлагани на пазара на територията 
на Република България.“ 
§ 3. В чл. 3 думата „заготовки“ се заличава.
§ 4. В чл. 4 се правят следните изменения:
1. В ал. 1 след думата „заготовките“ се добавя 
„ , продуктите“.
2. Точка 3 се изменя така: 
„3. „заготовка от птиче месо“ означава птиче 
месо, включително птиче месо, накълцано на 
парченца, към което са добавени хранителни 
продукти, подправки и добавки или което е 
преминало през процеси, които не са довели до 
изменение на вътрешната структура на мускулни­
те влакна на месото; заготовките от птиче месо 
могат да се предлагат като замразени или бързо 
замразени заготовки, при които общото съдър­
жание на вода не надвишава нормите съгласно 
приложение № 10 от наредбата, определени по 
метода за анализ (химически тест) в приложение 
№ 11 от наредбата, в зависимост от метода на 
охлаждане на суровината; заготовките не трябва 
да бъдат шприцовани или тумблирани (водата 
се използва само за довеждане на съставките 
в концентриран или изсушен вид до начално­
то им състояние съгласно чл. 19, ал. 2, т. 1 от 
Наредбата за изискванията за етикетирането и 
представянето на храните (ДВ, бр. 62 от 2000 г.) 
и не е задължително да се обявява на етикета);“.
3. Точка 4 се изменя така: